Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4551

97. cikk A kompenzációs összegeket a következőképpen kell meghatározni: 1. Azon gabonafélék esetében, amelyekre vonatkozóan nem határoznak meg intervenciós árat, az összehangolás érdekében történő első lépés megtételéig a kompenzációs összeget olyan versengő gabonára alkalmazandó kompenzációs összegből kell levezetni, amelyre vonatkozóan intervenciós árat határoznak meg, figyelembe véve az alábbiakat: – a görög piacon uralkodó árviszonyokat, vagy – a szóban forgó gabonafélék küszöbárai között fennálló összefüggéseket. 2004/60/II. szám A későbbi fázisokban a kompenzációs összegeket az első albekezdésben említettek alapján és az 59. cikkben az összehangolásra vonatkozó szabályoknak megfelelően kell meghatározni. Az első albekezdés első francia bekezdésében említett esetben azonban az elfogadott összefüggést a küszöbárak közötti összefüggéssel kell összehangolni az 59. cikkben megállapított szabályoknak megfelelően. 2. A gabonafélék piacának közös szervezéséről szóló 2727/75/EGK rendelet 1. cikkének c) és d) pontjában említett termékekre vonatkozó kompenzációs összeget a hozzájuk rendelt másfajta gabonafélékre megállapított kompenzációs összegből kell levezetni, a meghatározandó együtthatók segítségével. 3. A (2) bekezdés alkalmazásának sérelme nélkül, ha közönséges búzából és durumbúzából készített termékekről van szó, akkor a kompenzációs összeget egy olyan szinten kell megállapítani, amely figyelembe veszi a Görög Köztársaság által a 69. cikk értelmében a kenyérgabona őrlésére használt búzára vonatkozóan fenntartott esetleges nemzeti támogatást is.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes